Gejala flu ing unggas manéka lan mungkin ora spésifik.[188] Gejala sing ngetutaké infèksi flu unggas kanthi patogenesitas sing asor bisa arupa wulu sing morak-marik, pamudhunan cilik jroning prodhuksi endhog, utawa pamudhunan bobot awak dikombinasikaké karo panyakit ambegan ènthèng.[189] Amarga gejala sing ènthèng iki bisa gawé diagnosis ing lapangan dadi angèl, ngetutaké panyebaran flu unggas merlokaké uji laboratorium saka sampel sing asalé saka unggas sing kainfèksi. Sapérangan galur kayadéné H9N2 Asia virulèn banget marang kéwan ingon unggas lan bisa nimbulaké gejala sing luwih èkstrém lan mortalitas sing signifikan.[190] Ing wangun sing paling patogenik, influenza ing pitik lan kalkun nimbulaké munculé gejala ndadak lan pepati mèh 100% jroning rong dina.[191] Amarga virus nyebar kanthi cepet ing kahanan sing padhet kayadéné ing paternakan intènsif pitik lan kalkun, wabah iki bisa nimbulaké dampak ékanami sing gedhé kanggo paternak unggas.